Grande Arche

Grande Arche (srpskohrvatski: Velika Kapija) jedna je od najprepoznatljivijih zgrada u Parizu. Nalazi se u poslovnom centru Defans, pa se naziva i Arche de la Défense (srpskohrvatski: Kapija Defansa). Građena je kao moderna verzija Trijumfalne kapije, i nalazi se tačno na osi koja spaja Luvr, Trijumfalnu kapiju i Defans. Izgradnja Na inicijativu francuskog predsednika Fransoa Miterana 1982. godine je raspisan konkurs za dizajnersko rešenje za glavni objekat u poslovnom centru Defans. Na konkursu je pobedio danski arhitekta Johan Oto von Sprekelsen sa idejom o "Trijumfalnoj kapiji 20. veka". Konstrukcija je započeta 1985. godine. Johan je sva ovlašćenja preneo na svog pomoćnika Pola Andrua koji je sa inžinjerom Rejcelom radio do završetka zgrade. Zgrada je završena 1989. godine. Otvaranje zgrade jula 1989. je propratila vojna parada. Izgradnjom Kapije defansa završena je forma istorijske ose (linije) koja ide dužinom celog Pariza : od muzeja Luvra, pa kroz trg Konkord, preko Jelisejskih polja, zatim kroz Trijumfalnu Kapiju i Avenijom Šarla De Gola do Defansa i ove zgrade na kraju te linije. Ova linija je prikazana na sledećoj slici: Karakteristike Kapija je oblika kocke sa sledećim dimenzijama: širine 108 m, visine 110 m u dužine 112 m. Konstrukcijski je sačinjena od rama od napregnutog betona prekrivena sa staklom i mermerom iz Italije. U bočnim stranicama ove zgrade smeštene su kancelarije u vlasništvu državne administracije. Deo zgrade koji predstavlja krov je zapravo izložbeni prostor koji je u vlasništvu Muzeja kompjutera. Povezano Defans Reference Vanjske veze Zvaničan sajt